**Denumirea măsurii - Transfer de cunoștințe, formare și învățare continuă**

**CODUL Măsurii M1.2 / 1C**

**Tipul măsurii: 🞏 INVESTIȚII**

**⌧ SERVICII**

**🞏 SPRIJIN FORFETAR**

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

**JUSTIFICAREA MĂSURII**

În cadrul măsurii „Transfer de cunoştinţe şi acţiuni de informare”, se derulează activităţi de instruire şi alte tipuri de activităţi pentru a îmbunătăţi potenţialul uman al persoanelor care sunt implicate în sectoarele agricol, alimentar şi silvicultură, manageri în agricultură şi IMM-uri cu activitate în zonele rurale. Transferul de cunoştinţe şi acţiunile de informare cuprind: cursuri de instruire, workshop-uri, îndrumare profesională, activităţi demonstrative, acţiuni de informare, schimburi în agricultură pe termen scurt şi scheme de vizitare. Aceste acţiuni sunt implementate pentru a aborda nevoile identificate în SDL. Aceste activităţi sunt cruciale pentru a promova creşterea economică şi dezvoltarea în teritoriul GAL şi îmbunătăţesc sustenabilitatea, competitivitatea, eficienţa resurselor şi performanţele de mediu în întreprinderile agricole și activitățile neagricole susținute de SDL. În plus această măsură contribuie la creşterea legăturii dintre agricultură şi cercetare, în special prin integrarea și diseminarea rezultatelor activităților susținute de Măsura 1.1.

**CONTRIBUŢIA LA ASPECTELE CENTRALE ŞI LA OBIECTIVELE TRANSVERSALE**

Atât în contextul specific SDL cât și transversal la scara PNDR, transferul de cunoştinţe şi acţiunile de informare reprezintă o măsură orizontală relevantă pentru toate priorităţile UE privind dezvoltarea rurală. În plus, măsura contribuie la prioritatea 1 „Stimularea transferului de cunoştinţe şi a inovării în agricultură, silvicultură şi a zonelor rurale”, în mod special zona de interes 1A „stimularea inovării, a cooperării şi a dezvoltării bazei de cunoştinţe în zonele rurale” şi 1C „stimularea învăţării pe termen lung şi a instruirii profesionale în sectoarele agricol şi silvic”.

**Obiectiv(e) de dezvoltare rurală**

1. favorizarea competititvitatii agriculturii
2. asigurarea gestionarii durabile a resurselor naturale si combaterea schimbarilor climatice
3. obtinerea unei dezvoltari teritoriale echilibrate a economiilor si comunitatilor rurale,inclusiv crearea si mentinerea de locuri de munca

Obiective specifice ale masurii

Obiectivele urmărite de măsură se referă la:

* asigurarea formării necesare tinerilor fermieri și micilor fermieri din teritoriul GAL beneficiai ai masurilor SDL;
* asigurarea formării necesare antreprenorilor rurali beneficiari ai măsurilor SDL;
* asigurarea formării fermierilor, grupurilor de fermieri și oricăror alte forme asociative cu activitate în agricultură din teritoriul GAL;
* asigurarea formării antreprenorilor rurali potențiali și existenți, alții decât beneficiarii măsurilor specifice ale SDL.

**Măsura contribuie la prioritatea/prioritățile prevăzute la art. 5, Reg. (UE) nr. 1305/2013**

* **P1:** Încurajarea transferului de cunoștințe și a inovării în agricultură, silvicultură și în zonele rurale ca prioritate principala si ca prioritati secundare:
* **P2:** Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor
* **P3:** Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură
* **P4:** Refacerea, conservarea și consolidarea ecosistemelor legate de agricultură și silvicultură
* **P5:** Promovarea utilizării eficiente a resurselor și sprijinirea tranziției către o economie cu emisii reduse de carbon și reziliență la schimbările climatice în sectoarele agricol, alimentar și silvic
* **P6:** Promovarea incluziunii sociale, a reducerii sărăciei și a dezvoltării economice în zonele rurale

**Măsura corespunde obiectivelor art. 14 din Regulamentul (UE) Nr. 1305/2013**

**Măsura contribuie la Domeniul de intervenție 1C Încurajarea învățării pe tot parcursul vieții și a formării profesionale în sectoarele agricol și forestier.**

**Măsura contribuie la obiectivele transversale ale Reg. (UE) nr. 1305/2013:**

**Inovare:**Acțiunile de formare profesională şi de informare care vor fi finanțate prin această măsură au un rol important în dobândirea de cunoştinţe, competenţe şi concepte noi în rândul fermierilor şi a persoanelor active în domeniul agro-alimentar.

Protecția mediului și atenuarea schimbărilor climatice: înţelegerea şi asumarea de către fermieri a angajamentelor privind protecţia mediului, inclusiv protejarea biodiversității, precum şi a acţiunilor de adaptare la efectele schimbărilor climatice și de reducere a concentrației de GES din atmosferă (limitarea emisiilor din agricultură, generate de activități cheie precum producția animalieră şi utilizarea îngrășămintelor, cât și intensificarea activității de sechestrare a carbonului) îl deține transferul de informații şi cunoștințe, formarea şi dobândirea de aptitudini.

**Complementaritatea cu alte măsuri din SDL:** măsura M1.2este complementară măsurii M1.1 a SDLprin faptul că separă intervențiile specifice de tip formare și informare între cele două măsuri.

**Sinergia cu alte măsuri din SDL:** măsura M1.2 este în sinergie cu toate măsurile SDL prin impactul pe care formarea, informarea, schimbul de experiență și competențele dobândite le au direct, indirect și în special transversal.

1. **Valoarea adăugată a măsurii**

* Asigură transferul de cunoștințe tehnice și tehnologice spre fermieri și antreprenori rurali;
* Asigură dobândirea de competențe noi necesare integrării economice a operațiunilor agricole și neagricole;
* Asigură o contribuție superioară la creșterea valorii adaugate a proceselor și produselor provenind de la beneficiarii măsurii;
* Asigură cadrul necesar creșterii competențelor specifice și integrarea activă a acestora în procesele productive cu legătură directă cu piața.

1. **Trimiteri la alte acte legislative**

Legislație UE:

R (UE) Nr. 1336/2013 de modificare a Directivelor 2004/17/CE, 2004/18/CE și 2009/81/CE ale Parlamentului European și ale Consiliului în ceea ce privește pragurile de aplicare pentru procedurile de atribuire a contractelor de achiziții

Legislație Națională:

Ordonanţă de Urgenţă a Guvernului (OUG) Nr. 34 /2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii cu modificările și completările ulterioare

Hotărârea de Guvern (HG) Nr. 925/2006 pentru aprobarea normelor de aplicare a prevederilor referitoare la atribuirea contractelor de achiziţie publică din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii

Legea Nr. 31/1990 privind societăţile comerciale cu modificările și completările ulterioare

Ordonanța de Guvern Nr. 26/2000 cu privire la asociații și fundații modificările și completările ulterioare

Ordonanţă de Urgenţă a Guvernului (OUG) Nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale modificările și completările ulterioare

Legea Nr. 1/2011 a educaţiei naţionale modificările și completările ulterioare

Ordonanţa de Guvern (OG) Nr. 8 din 23 ianuarie 2013 pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale

Alte acte normative aplicabile în domeniul fiscal

1. **Beneficiarii**

* Beneficiari direcți

Beneficiarii eligibili pentru susţinerea acestei măsuri sunt entităţile sau organismele care vor asigura transferul de cunoştinţe şi/sau acţiuni de informare în beneficiul persoanelor implicate în sectoarele agricol, alimentar, manageri de exploataţii, agenţi economici / IMM-uri care activează în zonele rurale. Organismele care organizează schimburile în agricultură şi vizitele sunt de asemenea beneficiari eligibili ai acestei măsuri. Beneficiarii transferului de cunoştinţe şi al acţiunilor de informare trebuie să fie persoanele implicate în sectoarele agricol, alimentar şi silvic, manageri de exploataţii şi alţi agenţi economici care sunt IMM-uri care funcţionează în teritoriul acoperit de GAL.

* Beneficiari indirecți

Beneficiarii indirecți sunt reprezentți de beneficiarii măsurilor M2.1, M2.2 și M2.3 la care se adaugă beneficiarii potențiali activi în exploatațiile agricole din teritoriul GAL.

Costurile suportate de către participanţii care iau parte la aceste activităţi sunt rambursate de către furnizorul de servicii (beneficiar). Nu există o limită a dimensiunii exploataţiei sau a întreprinderii alimentare sau silvice care participă la activităţile promovate în baza acestei măsuri.

1. **Tip de sprijin**

* Rambursarea costurilor eligibile suportate și plătite efectiv de solicitant.

1. **Tipuri de acțiuni eligibile și neeligibile**

Activităţile eligibile în baza acestei măsuri sunt:

a. Acţiuni de instruire profesională şi dobândire competenţe

- Cursuri de instruire, workshop-uri şi îndrumare profesională: sesiuni specifice pentru a atinge obiectivele concrete de instruire pentru grupurile ţintă.

b. Proiecte demonstrative / acţiuni de informare

- Proiecte / activităţi demonstrative: sesiuni practice pentru a ilustra tehnologia, utilizarea unei echipament nou sau îmbunătăţit semnificativ, metode noi de protecţie a recoltei sau o tehnică specifică de producţie.

**Cheltuielile eligibile:**

• Onorariile prestatorului (inclusiv salarii, cazare, masă și transport);

• Cheltuieli pentru derularea acțiunilor, după cum urmează:

* cazare, masă și transport participanți, după caz;
* materiale didactice și consumabile;
* cheltuieli asociate cu pregătirea cursului și conținutul materialului și suportului de curs;
* închirierea de echipamente necesare;
* închirierea de spaţii pentru susținerea acțiunilor de formare.

Alte cheltuieli strict legate de implementarea acţiunilor de formare profesională (exemplu: cheltuieli pentru închiriere, costurile utilităților aferente spațiului în care se desfășoară).

**Cheltuieli neeligibile:**

• costurile legate de cursuri de formare profesională care fac parte din programul de educație sau sisteme de învătământ secundar și superior;

• costurile legate de cursuri de formare profesională finanțate prin alte programe;

• costurile cu investițiile.

Toate cheltuielile trebuie să fie rezonabile, justificate şi să corespundă principiilor unei bune gestionări financiare, în special din punct de vedere al raportului preţ-calitate.

1. **Condiții de eligibilitate**

* Solicitantul trebuie să se încadreze în categoria beneficiarilor eligibili;
* Solicitantul este persoană juridică, constituită în conformitate cu legislaţia în vigoare în România;
* Solicitantul are prevăzut în obiectul de activitate activități specifice domeniului de formare profesională;
* Solicitantul dispune de personal calificat, propriu sau cooptat;
* Solicitantul dovedește experiență anterioară relevantă în proiecte de formare profesională
* Solicitantul dispune de capacitate tehnică şi financiară necesare derulării activităţilor specifice de formare;
* Solicitantul nu este în stare de faliment ori lichidare;
* Solicitantul şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetul de stat
* În situația de excepție, când ofertantul este selectat prin procedură de achiziție publică este necesar ca acesta să îndeplinească condițiile prevăzute de legislația specific, in vigoare

1. **Criterii de selecție**

Principiile de stabilire a criteriilor de selecție iau în considerare, în ordine, următoarele principii:

* Principiul nivelului calitativ și tehnic cu privire la curricula cursului, experiența și/sau calificarea trainerilor;
* Principiul implementării eficiente și accelerate a proiectului/contractului de formare profesională;
* Principiul eficientei uitilizarii fondurilor
* Numărul persoanelor din grupul țintă

**9. Sume (aplicabile) și rata sprijinului**

Intensitatea sprijinului 100%

10**. Indicatori de monitorizare**

|  |  |  |
| --- | --- | --- |
| Domenii de intervenție | Indicator de monitorizare | Valoare |
| 1C | |  |  | | --- | --- | | Numărul total al participanților instruiți |  | | 30 |
| 6A | Număr de locuri de muncă nou create | 0 |
| 1A | Cheltuieli publice totale | 15.000 Euro |